Foto’s: Vier dood in Jhb-kapingsdrama | Maroela Media
Foto’s: Vier dood in Jhb-kapingsdrama
ŉ Skietgeveg tussen veiligheidsbeamptes en beweerde kapers in die suide van Johannesburg het Donderdagmiddag die lewe van vier mense geëis.
Bruce Lennox, woordvoerder van die Glenvista-gemeenskapspolisiëringforum (GPF), het gesê die voorval het plaasgevind nadat ŉ vragmotor wat elektroniese ware vervoer het naby Selby gekaap is. Die groep van sowat 14 kapers het glo ook ŉ VW Polo in dieselfde straat gekaap.
Die kapers het glo die elektroniese ware in die Polo en ŉ wit BMW gelaai en op die vlug geslaan. In daardie stadium is lede van die GPF en private veiligheidmaatskappye van die voorval in kennis gestel en hulle het die kapers agterna gesit.
Die veiligheidsbeamptes het die kapers in ŉ straat in The Hill gekonfronteer en die kapers het met R5-gewere op hulle losgebrand. ŉ Oor-en-weer-skietery het tussen die twee groepe ontstaan. Lede van die Johannesburg-blitspatrollie het die skote gehoor en hulle na die toneel gehaas.
Twee verdagtes asook die eienaar van TPS Security en ŉ lid van die GPF is op die toneel doodgeskiet, het Lennox gesê.
Lt.kol. Katlego Mogale, woordvoerder van die polisie, het gesê drie verdagtes is op die toneel in hegtenis geneem. Daar is ook beslag gelê op vyf ongelisensieerde vuurwapens en twee voertuie wat deur die verdagtes gebruik is. Dit het later aan die lig gekom dat die twee voertuie vroeër onderskeidelik in Hammanskraal en Florida gekaap is, het Mogale gesê.
“Die verdagtes sal op aanklagte van gewapende roof, poging tot moord, besit van ’n gekaapte voertuig, besit van gesteelde goedere en die besit van onwettige vuurwapens en ammunisie verskyn,” het sy gesê.
‘Polisiebeamptes’ betrokke in aanval op Wes-Kaapse plaas
Dawie Roodt-aanval: ‘Misdaad in Suid-Afrika is buite beheer’
Maroela, die moordenaars sal beslis van moord en nie slegs ‘poging tot moord’ aangekla word.
Dave, Maart word met `n hoofletter en `n “t” gespel. lol
Dankie Ben, ek het in die woordeboek seker gemaak en jy is voorwaar reg :-)
(die a en die o is nie eens langs mekaar so ek sou dit nie as verskoning kon gebruik – ek dink nog ‘n gangbare verduideliking uit)
langjan · 4 jare gelede
R5 gewere word deur die weermag gebruik en lugmag,hoe kom hul elke keer af op R5 wapens??wa kry hul die wapens??ek meen dit moet tog uit ons magte uitkom!!!!
Weermagslede ruil R5 wapens en bokse rondtes vir bottels brandewyn.
santooinette · 4 jare gelede
Waar gaan die wereld heen. Dit is net moord elke dag.
Klink soos iets uit n moderne oorlog!
carel · 4 jare gelede
net vir die van julle wat nie weet nie ons het R1 en Vektor R4 wapens in die weermag gebruik – Lugmag het R3 en R5 gebruik maar die wapens wat hier gekry is kom heel moontlik uit die SAP – ons SAP is die mag met die meeste R5 gewere – hulle het baie al “verloor” – daar is al artiekels daar oor op Maroela gewees……
G’n wonder ons regering moet MILJARDE se vuurwapens INVOER nie!!!